བོད་ཡིག་འཕེལ་རྒྱས་འགྲོ་བའི་ཁྲོད་ནས་དུས་རབས་ཀྱི་སྐད་སྒྲ་ཡང་དག་པར་བརྒྱུད་སྒྲོག་བྱ་ཐུབ་པར་ཁག་ཐེག་ཡོང་ཆེད།བོད་ལྗོངས་ཀྱིས་བོད་ཡིག་ཚད་ལྡན་ཅན་དུ་སྒྱུར་བའི་བྱ་བར་ཤུགས་བསྣན་ཞིང་།བོད་རང་སྐྱོང་ལྗོངས་བོད་སྐད་ཡིག་བྱ་བའི་ཨུ་ཡོན་ལྷན་ཚོགས་ཀྱི་གཞུང་ལས་ཁང་སྒྲིག་སྒྱུར་ཅུའུ་སྒྲིག་སྒྱུར་ཁྲུའུ་ཡི་ཁྲུའུ་ཀྲང་ཡེ་ཤེས་བཟང་པོ་ལགས་ཀྱིས་གསར་འགོད་པར་བཤད་རྒྱུར།མིག་སྔའི་བར་དུ་བོད་ལྗོངས་ཀྱིས་བོད་ཡིག་སློབ་དེབ་ཁག་སོ་སོ་རིགས༢༢༢སྒྲིག་སྒྱུར་བྱས་ཤིང་།དེའི་ཁྲོད་དུ་རྩོམ་སྒྲིག་བྱས་པའི་སློབ་དེབ་རིགས༨༩དང་ཡིག་སྒྱུར་བྱས་པའི་སློབ་དེབ་རིགས༡༣༣ཡོད་ལ།ལོ་དགུའི་འགན་བབ་སློབ་གསོ་དང་མཐོ་འབྲིང་དཀྱུས་མའི་བསླབ་ཚན་ཚད་གཞིའི་སློབ་དེབ་རིགས་སོ་སོ་སྒྲིག་སྒྱུར་བྱེད་པའི་འགན་ཁུར་འགྲུབ་ཡོད་པ་དང་།བོད་རིགས་སློབ་མས་ཡང་དག་པའི་སྒོ་ནས་བོད་ཡིག་སློབ་པར་ཁག་ཐེག་ཡོང་བར་བྱས་ཡོད་པ་རེད།